
A bűnözés, mint jelenség a társadalom kitaszított rétegeiben

Kulcsszavak: Otthontalanság; Bűnözés; Áldozat; Megélhetés; Kiút
Tudományos diákköri konferenciára leadott dolgozatomban a bűnözéssel, mint jelenséggel
foglalkozok a társadalom kitaszított rétegeiben. Felmerül a kérdés kiket is kell a dolgozat
olvasása közben kitaszított réteg alatt értenünk? Az alanyválasztásom nem másra, mint a
hajléktalan személyekre esett.

Pályamunkámban fel fogom tárni, hogy hipotézisem – miszerint az ember eredendően nem
társadalmi kitaszítottságra van ítélve, és eredendően nem bűnöző – több tudományosan
megalapozható okból helytálló. Egy rövid történeti bevezetést követően, amely a
hajléktalanság kialakulását és jelenlétét kívánja térben és időben elhelyezni szó fog esni a
hajléktalanság közel sem egyértelmű fogalmáról. Miután az olvasó Bényei és társai modellje
alapján megtudja, hogy mennyire nehéz is pontosan meghatározni, hogy kik is azok az
emberek, akiket hajléktalannak lehet nevezni ízelítőt kaphat a hajléktalanság jelenségének
pszichológiai hátteréről is. Egy rövid kitekintéssel találkozhatunk még a „Nyugat” világa felé,
majd ezt követően a hajléktalanságot ízekre szedem a rendészeti aspektusában.

A dolgozatot áthatja az empíria, mindamellett, hogy megcáfolhatatlan tényeket tár az olvasó
elé. Célom volt, hogy egyfelől kérdéseket tisztázzak, másfelől újabb kérdések magját vessem
el mindamellett, hogy elgondolkodtassak mindenkit, aki ezt a dolgozatot olvassa.



